একটা সময় ছিল বলিউডে যখন সাদা গাড়ির দরজা খুলে ক্যামেরার সামনে হিরোর জুতো পরা পা দেখেই সিনেমা হলে শুরু হয়ে যেত চিলচিৎকার। হিরোর কাঁধেই গোটা ছবির দায়িত্ব। সেই সময়ের নায়ক রজনীকান্ত। তাঁর আসল নাম শিবাজি রাও গায়কোয়াড়। অসাধারণ অভিনয়, খাঁকি পোশাকে গুণ্ডার দলকে অদ্ভুত কৌশলে সবক শেখানোর জন্য বিখ্যাত ছিলেন রজনী। রূপোলি পর্দায় মহিলা রজনীও ছিলেন। রজনীকান্তর মারপিটের দৃ্শ্য যেমন দর্শকদের কাছে মনোগ্রাহী ছিল, তেমনি মহিলা রজনীদের অ্যাকশনও ছিল সমান জনপ্রিয়। এক নজরে দেখে নেওয়া যাক মহিলা রজনীদের। 
 
বিজয়াশান্তি 


বিভিন্ন ভাষায় মোট ১৮০টি ছবিতে অভিনয় করেছেন বিজয়াশান্তি। বিজয়াশান্তিকে বলা হত ‘দ্য লেডি সুপারস্টার’, ‘লেডি অমিতাভ’। পুলিশের ভূমিকায় অভিনয় করতে দেখা যেত বিজয়াশান্তিকে। একটা সময় ছিল যখন বিজয়াশান্তি মানেই ছিল সাফল্য। মহিলা পুলিশ ইন্সপেক্টরের ভূমিকাতেই বেশি দেখা গিয়েছে বিজয়াশান্তিকে। 
মালাশ্রী 


শ্রীদুর্গা  নাম হলেও রূপোলি পর্দায় মালাশ্রী নামেই বেশি পরিচিত ছিলেন মালাশ্রী। কন্নড় ছবিতে দাপিয়ে অভিনয় করেছেন তিনি। দর্শকরা মালাশ্রীর নাম দিয়েছিলেন ‘অ্যাকশন কুইন অফ স্যান্ডালউড’। তঁর সমসাময়িক নায়িকারা মিষ্টি প্রেমের ছবিতে  নায়িকার ভূমিকায় অভিনয় করলেও মালাশ্রীকে মাফিয়া ডন, ইলেকশন কমিশনারের ভূমিকাতেই অভিনয় করতে দেখা গিয়েছে। 
নাদিয়া 
মেরি অ্যান ইভান্সই নাদিয়া। সাদা কালো যুগের অভিনেত্রী তিনি। হাতে চাবুক নিয়ে এক কড়া মহিলা ঘুরছেন, তাঁর মুখে মুখোশ এই বেশেই ছবিতে দেখা যেত নাদিয়াকে।